طنطا

طنطا, مدينه فى مصر و هيا عاصمة محافظة الغربيه.

 تاريخ 
حلت محل المحله الكبرى كعاصمه لاقليم الغربيه من سنة 1836 بطلب من عباس حلمى الاول لما كان مدير الغربيه قدمه لجده محمد على باشا.

 اهميتها 
طنطا من اكبر مدن مصر و اشهرها و مركز تجمع السكه الحديد و الطرق البريه فيها بسبب موقعها فى وسط الوجه البحرى و بتشتهر بصناعه الحلويات و الزيوت و الصابون و الآلات الزراعيه و النسيج . فيها  مطاعم كتيره و محلات كتيره

 اسمها 
ف عهد الفراعنه كان اسمها تناسو و كانت من بلاد المقاطعه الخامسه فى الوجه البحرى ف مصر الفرعونيه و ف عهد الاغريق فى القرن الرابع قبل الميلاد سـماها الاغريق تانيتاد و ف العصر الرومانى اتعرفت باسم طنتثنا  و ف العصر البيزنطى قبل الغزو العربى كان اسمها طو و كان الاسم القبطى القديم طنيطاد و بعد الغزو العربى اتحرف الاسم لـ طنتدا, عرفها الفرنساويين باسم طنطه و هيا الطريقه اللى كان بينطق بيها الفلاحين المصريين زمان لكن اهل مدينة طنطا بيسموها طنطا من زمان . دلوقتى معروفه باسم طنطا فى كل حته.

 صور
thumb
thumb
thumb

 مشاهير ستات 
 ماجده صباحى ممثله.
 نعيمه عاكف ممثله و لاعبة سيرك.
 امينه رزق ممثله.
 دريه شفيق نادت بتحرير المرأه.
 سهير المرشدى ممثله
 داليا البحيرى ممثله و مرشده سياحيه و مذيعه و  موديل .
 هيلانه سيداروس اول دكتوره مصريه و اول دكتورة نسا مصريه.

 مشاهير رجاله 
 عبده الحامولى
 محمد فوزى ممثل و ملحن و مغنى  
 حسين السيد شاعر اغانى
 محمد نوح  مغنى و ملحن و ممثل و صاحب فرقة النهار
 هانى شنوده ملحن و عازف و صاحب فرقة المصريين
 اسامه انور عكاشه مؤلف.
 عبد المنعم رياض  ظابط وصل لدرجة رئيس اركان حرب مصر ايام حرب الاستنزاف.
 نصر حامد ابو زيد بروفسير آداب لغه عربيه و مؤلف اكاديمى اراؤه منفتحه .
 خيرى بشاره مخرج.
 سعيد ابوبكر ممثل

 شوف كمان 
 شخصيات مصريه مشهوره

 لينكات برانيه 

 مصادر 

 ابن تغرى: النجوم الزاهره فى ملوك مصر و القاهره, دار الكتب و الوثائق القوميه, مركز تحقيق التراث, القاهره 2005, ISBN 977-18-0373-5
 الموسوعه الثقافيه , مؤسسة فرانكلين للطباعه و النشر, القاهره - نيو يورك 1972

تصنيف:مدن مصريه
تصنيف:بلاد مصريه اساميها فرعونيه
تصنيف:الغربيه